ddrg/super_eurlex huggingface dataset:
11. septembri 2001. aasta sündmuste mõju

Seda argumenti hinnates tunnistab komisjon, et nimetatud sündmused olid ettenägematud ja laevatehasevälised. Kuid vastavalt komisjoni varasematele otsustele ei saa nende sündmuste mõju kõnealuse juhtumi puhul arvestada. Kooskõlas komisjoni senise otsustuspraktikaga (15)“ei saa majanduskasvu vähenemist või turuolukorra halvenemist teatud liiki laeva puhul pidada erakorraliseks asjaoluks laevaehitusmääruse artikli 3 lõike 2 alusel”. Meenutatakse, et see põhjus on aktsepteeritav vaid reisilaevade puhul, sest seda tüüpi laevu mõjutasid need sündmused otseselt, samas kui teist tüüpi laevade puhul oli mõju kaudne ja üldisemat laadi.

Menetluse algatamise otsuses märgib komisjon, et vastavalt 2003. aasta novembri Clarkson Research’i aruandele (16)“tekitasid 11. septembri 2001. aasta sündmused aeglustuvas maailmamajanduses kindlasti probleeme juurde”. Seoses investeeringutega kemikaalitankeritesse, mille kandevõime on alla 20 000 tonni, nagu seda on laev C.180, märgib Clarkson Research samas aruandes, et “Ajavahemikul 1998–2000 oli tegevusaktiivsus üsna madal ning hoolimata kergest tõusust 2001. aasta alguses langes see aasta viimasel veerandil tagasi endisele tasemele, sama toimus kogu tööstusharus. Kuid 2002. aasta alguses suurenes lepingute sõlmimine oluliselt ning on tänaseni olnud suhteliselt heal tasemel”.

Seoses Itaalia ametiasutuste argumendiga, milles seatakse kahtluse alla komisjoni järelkontrolliaruandel põhinev hinnang nende sündmuste mõju kohta, märgib komisjon, et algselt tugineti Itaalia ametiasutuste endi poolt saadetud aruandele. Teiseks toonitatakse, et käesoleva menetluse puhul kasutavad ka Itaalia ametiasutused 2003. aasta lõpu aruandeid. Kokkuvõtteks märgib komisjon, et ükski lisaaruannetest, millele Itaalia ametiasutused viitavad, ei ole vastuolus komisjoni hinnanguga selles küsimuses.

Komisjon meenutab, et kõnealune hinnang eespool nimetatud põhjusele langeb kokku teiste otsustega sarnastes juhtumites, millest Itaalia on teavitanud ja mis käsitlevad kemikaalitankerite ja veeldatud naftagaasi tankerite kolmeaastase üleandmistähtaja pikendamist.
(1)

Käesolev otsus on adresseeritud Hispaanias Madridis asutatud ettevõtjale Repsol Comercial de Productos Petroliferos (edaspidi “Repsol CPP”), mis kuulub naftakontserni Repsol-YPF. Menetlus käsitleb kütuse tarnimist teenindusjaamadele Hispaanias ja pikaajaliste ainuõiguslike tarnelepingute sõlmimist Repsol CPP ja teenindusjaamade vahel. Komisjon leidis oma esialgses hinnangus, et ettevõtja Repsol CPP edastatud lepingute konkurentsikeelu klauslid (eriti DODO, (2) rendiõiguse ja kasutusvalduse tüüpi lepingutes) tekitasid vastavalt EÜ asutamislepingu artiklile 81 kahtlusi, sest need võivad oluliselt piirata juurdepääsu Hispaania mootorikütuse jaekaubandusturule.
(9)

Juhtumil, kui töötaja aktiivne töötegevus peatati palgata puhkuse tõttu, mille aluseks oli lapse sünd ja selle lapse kasvatamine, viitas Euroopa Ühenduste Kohus määruse (EMÜ) nr 1408/71 artiklile 73 koostoimes määruse (EMÜ) nr 1408/71 artikli 13 lõike 2 punktiga a) (3). Selline palgata puhkus tuleb seega samuti kvalifitseerida töötamise, kutse- või äritegevusena nii määruse (EMÜ) nr 1408/71 artikli 76 ja artikli 79 lõike 3 mõistes kui ka määruse (EMÜ) nr 574/72 artikli 10 lõike 1 mõistes. Sellega seoses rõhutas kohus, et eespool nimetatud sätteid võib kohaldada ainult siis, kui kõnealune isik on töötaja või füüsilisest isikust ettevõtja määruse (EMÜ) nr 1408/71 artikli 1 punkti a tähenduses, mille nõue on, et kõnealune isik on hõlmatud vähemalt ühe sotsiaalkindlustusliigiga. See välistab palgata puhkusel olevad isikud, kes ei ole enam hõlmatud ühegi sotsiaalkindlustusskeemiga asjaomases liikmesriigis.
(10)

Abimeede, mille kohta uurimismenetlus algatati, käsitleb stardiabi uute raudtee- ja meretransporditeenuste arendamiseks. Maakonnaseaduse eelnõus ettenähtud abisaajad on: ettevõtted (avalik või erasektor), kes on tegutsenud lasti käitlemise sektoris vähem kui kolm aastat, et luua uued raudteevedude lasti käitlemisteenused vahetuspunktiga kaubasadamates või piirkonna mitmeliigilistes terminalides ning pakkuda merekabotaaži teenust Friuli-Venezia Giulia maakonnas asuvatest kaubasadamatest lahkumisel või sadamasse suundumisel (maakonnaseaduse eelnõu 106/1/A artikkel 8).
(7)

Komisjoni teatises nõukogule ja Euroopa Parlamendile “Aruanne gaasi ja elektrienergia siseturu loomise edenemise kohta” (6) (edaspidi “2005. aasta aruanne”) tõdes komisjon, et paljudel riigisisestel turgudel on suur tööstuse kontsentratsioon, mis takistab tõhusa konkurentsi arengut. (7) Sellest tulenevalt leidis komisjon, et elektritootmise puhul on üks riikide turgude konkurentsitaseme näitaja kolme suurima tootja koguturuosa. (8) Vastavalt “Tehnilisele lisale” (9) on kolme suurima elektritootja turuosa Põhjamaade turu kogutoodangust 40 %, (10) mis on piisavalt madal tase. Soome territooriumil on kolme suurima elektritootja koguturuosa loomulikult suurem. (11) Perioode, mil Soome turg on eraldatud, on siiski vähe. (12) Seetõttu on turul konkurentsisurve märkimisväärsel osal aastast, sest elektrit on võimalik saada väljastpoolt Soome territooriumi, seda enam, et Põhjamaade vahel ei küsita ülekandetasusid. Kuna ülekoormus on ajutine, ei saa Soome territooriumil teha investeeringuid, arvestamata muid Põhjamaade tootjaid. Neid tegureid tuleb seetõttu pidada tootmisturu otsese konkurentsile avatuse näitajateks nii Soome siseturu kui areneva piirkondliku turu puhul.
(25)

Peamiseks küsimuseks käesoleval juhul on see, kas garantiitasu kajastab adekvaatset turuhinda. Riigiabi põhiprintsiipe ja ülaltoodud sätteid silmas pidades on ilmne, et teatise kohaselt on turg peamine kriteerium, mille abil saab hinnata, kas garantii kujutab endast riigiabi. Riik saab tõepoolest tasu garantii eest, mis on võrdne tasuga, mida eraõiguslik turuoperaator nõuaks sisse samaväärsetelt soodustatud ettevõtjatelt, mis omakorda tähendab, et viimane ei saa mingeid eeliseid ning et riik toimib nagu mis tahes rahaturgudel tegutsev erainvestor või kreeditor. Kui aga soodustatud ettevõtjate poolt makstav tasu ja garantii suhtes kohaldatud tingimused oleksid turul kehtivatest soodsamad, oleks see soodustatud ettevõtjale majanduslikult kasulik ja kujutaks seega EÜ asutamislepingu mõistes riigiabi (kui muud tingimused on täidetud).
(1)

Direktiiviga 89/106/EMÜ on ette nähtud, et ehitiste erinevate kaitsetasemete arvestamiseks riigi, piirkondlikul või kohalikul tasandil võib olla vaja kehtestada tõlgendusdokumentides iga olulise nõude puhul toodete toimivusklassid. Kõnealused dokumendid on avaldatud pealkirja all “Komisjoni teatised nõukogu direktiivi 89/106/EMÜ tõlgendusdokumentide kohta”. (2)
(4)

Euroopa Liidu Teatajas avaldatud teadaandega (2) (edaspidi “algatamisteade”) algatas komisjon dumpinguvastase menetluse teatavate HRVst ja Indiast pärit tugevdatud ninatsiga jalatsite impordi suhtes, millel on kummist või plastist pealsed (v.a. veekindlad kummist või plastist välistaldade ja pealsetega jalatsid, v.a õmmeldud kinnitusviisiga, neet-, nael-, kruvi- või tikk-kinnituse vms tallakinnitusega) või nahast või plastnahast pealsed ja mida tavaliselt deklareeritakse CN-koodide 6402 30 00, 6403 40 00, ex 6402 19 00, ex 6402 91 00, ex 6402 99 10, ex 6402 99 31, ex 6402 99 39, ex 6402 99 50, ex 6402 99 91, ex 6402 99 93, ex 6402 99 96, ex 6402 99 98, ex 6403 19 00, ex 6403 30 00, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 11, ex 6403 59 31, ex 6403 59 35, ex 6403 59 39, ex 6403 59 50, ex 6403 59 91, ex 6403 59 95, ex 6403 59 99, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 50, ex 6403 99 91, ex 6403 99 93, ex 6403 99 96, ex 6403 99 98, ex 6405 10 00, ex 6405 90 10 ja ex 6405 90 90 all.
(2)

Toimiku täielikuks tunnistamine oli vajalik, et võimaldada selle üksikasjalikku läbivaatamist ja et liikmesriigid saaksid anda kuni kolmeks aastaks ajutisi lube asjaomast toimeainet sisaldavate taimekaitsevahendite kasutamiseks, täites samas direktiivi 91/414/EMÜ artikli 8 lõikes 1 sätestatud tingimusi ja eelkõige tingimust, et toimeainet ja taimekaitsevahendit hinnatakse üksikasjalikult, arvestades kõnealuse direktiiviga sätestatud nõudeid.
(1)

Vastavalt komisjoni 30. märtsi 2004. aasta otsusele 2004/292/EÜ TRACES süsteemi kasutuselevõtmise kohta ja otsuse 92/486/EMÜ muutmise kohta (2) on selles süsteemis osalemine liikmesriikide jaoks kohustuslik alates 31. detsembrist 2004. Ette tuleks näha kulud, mis on vajalikud süsteemi ajakohastamiseks vastavalt veterinaarvaldkonna asjaomaste õigusaktide muutumisele ja süsteemi TRACES arengule eelkõige seoses riskijuhtimisega. Arvestades süsteemi TRACES kasutatavuse ja töökeskkonna stabiilsuse ning turvanõuetega seotud tehnilisi tingimusi, tuleb omandada infotehnoloogia seadmeid ja luua järelevalve- ja hooldusmeeskond, kes tegeleks ainult selle süsteemiga. Süsteemi igapäevane kasutamine eeldab ka omandatud kogemustel põhineva logistilise toe kättesaadavust. Ühenduse finantsosaluse aluseks on otsuse 90/424/EMÜ artiklid 37 ja 37a.
(80)

Määruse (EÜ) nr 1860/2004 artikli 5 lõikes 2 on sätestatud, et seda määrust kohaldatakse ka sellise abi suhtes, mida antakse enne määruse jõustumiskuupäeva, kui kõik tingimused on täidetud. Käesoleva juhtumi suhtes on komisjon seisukohal, et sellised tingimused on täidetud, arvestades käsitletavate abisummade ning Saksamaa poolt jaotatud kogu summa väga väikest suurust (ainult ligikaudu 5 miljonit eurot aastas) ning et kõnealune abi ei olnud seotud ekspordiga või omamaiste toodete eelistamisega imporditutele ega seotud turustatud toodete hinna või kogusega. Määrusega nõutava majandusanalüüsi on komisjon juba teinud, eriti seoses riigiabi käsitleva otsusega N 145/04. (16)
(22)

Komisjonil on tõsiseid kahtlusi selles, et Saksamaa toetuskava EÜ asutamislepingu artikli 87 lõike 3 punkti c kohaldamisalasse kuuluva Berliini tööturuala jaoks ei vasta oma eesmärgile, ja et see toetuskava moonutab konkurentsi määral, mis on vastuolus ühiste huvidega, ning seda järgmistel põhjustel: — Berliinis on tühjade korterite määr erakorterite puhul 5,3 % ning ettevõtjatele ja ühistutele kuuluvate korterite puhul 8,77 %, mis on oluliselt väiksem kui uutes liidumaades, kus vastav määr on 14,2 %. Peaaegu kõik tühjana seisvad korterid asuvad Berliini idapoolsetes linnaosades, — Saksamaa ei ole esitanud andmeid selle kohta, et Berliini tööturuala iseloomustab väljaränne, nagu EÜ asutamislepingu artikli 87 lõike 3 punktis a käsitletud toetatavaid piirkondi, — kui EÜ asutamislepingu artikli 87 lõike 3 punktis a käsitletud piirkondades pidid elamuühingud ja -ühistud ühinemiste ja osaluse omandamiste korral maksma võõrandamismaksu 150 000 kuni 1,5 miljonit eurot, siis Berliinis on kõnealune maks seni toimunud tehingute puhul olnud 1,4–6,7 miljonit eurot, — Saksamaa ei ole esitanud andmeid tõestamaks, et ajutine maksuvabastus võimaldaks elavdada Berliini tööturuala kinnisvaraturgu ja omaks sellest tulenevalt positiivset mõju, ning et oleks eriti ebatõenäoline, et erasektor oleks võimalik saneerimisse kaasata ilma riikliku sekkumiseta.
(2)

Komisjon leiab, et kontserni De Beers pakutud kohustused on kõnealuste konkurentsiprobleemide lahendamiseks piisavad. Üleminekuaastatel 2006–2008 vähendatakse kontserni De Beers ostumahtu, et luua nende teemantide koguste jaoks, mida De Beers varem müüs, konkurentsivõimeline turustussüsteem. Alates aastast 2009 kohustub De Beers täielikult lõpetama töötlemata teemantide ostmise ALROSAlt. Kui need ALROSAlt saadud teemantide kogused, mida De Beers varem edasi müüs, vabastatakse ning De Beers’i ja ALROSA ostusüsteemi rakendamine pärast üleminekuaega täielikult lõpetatakse, tagatakse kõnealuste kohustustega, et juurdepääs töötlemata teemantide alternatiivsele allikale säiliks ja suuruselt teine konkurent saaks De Beers’iga täielikult konkureerida.
(10)

Energeetikaprotokolli sätted on kooskõlas kuuenda keskkonnaalase tegevusprogrammiga, mille eesmärk on võidelda kliimamuutustega ning edendada loodusvarade säästlikku kasutamist ja majandamist. Protokolli sätted on samuti kooskõlas ühenduse energeetikapoliitikaga nagu see on esitatud ühenduse strateegiat ja tegevuskava käsitlevas valges raamatus, rohelises raamatus “Energia varustuskindluse Euroopa strateegia poole”, Euroopa Parlamendi ja nõukogu 27. septembri 2001. aasta direktiivis 2001/77/EÜ taastuvatest energiaallikatest toodetud elektrienergia kasutamise edendamise kohta elektrienergia siseturul, (11) Euroopa Parlamendi ja nõukogu 16. detsembri 2002. aasta direktiivis 2002/91/EÜ ehitiste energiatõhususe kohta (12) ning Euroopa Parlamendi ja nõukogu 26. juuni 2003. aasta otsuses nr 1230/2003/EÜ, millega võetakse vastu energeetika mitmeaastane tegevusprogramm Arukas energeetika – Euroopa (2003–2006). (13)
(88)

On üldtunnustatud asjaolu, et teatavad turuhäired võivad takistada üleminekut digitaaltelevisioonile. Lisaks sellele on oht, et kõikidel rahvastikurühmadel ei ole võimalik saada kasu digitaaltelevisiooni eelistest (sotsiaalse ühtekuuluvuse probleem). Need probleemid on maapealse televisioonivastuvõtu puhul teravamad kui muude platvormide puhul, sest maapealsel televisioonivõrgul on suhteliselt vähe võimsust ning paljud liikmesriigid on seda seni kasutanud üldiste hõlmavuskohustuste täitmiseks. Nagu punktides 101–107 on üksikasjalikumalt selgitatud, võib esineda turuhäire näiteks siis, kui turul tegutsevad isikud ei soovi kokku leppida ühises ajakavas digitaaltelevisioonile ümberlülitumiseks, oodates, et teised astuksid esimese sammu (kooskõlastusprobleem), või kui turul tegutsevad isikud ei võta arvesse digitaalsüsteemile ülemineku soodsat mõju ühiskonnale tervikuna, sest neil pole selleks õigeid stiimuleid (positiivseid välistegureid).
(6)

Kopenhaagenis toimunud Euroopa Ülemkogul võeti 12. ja 13. detsembril 2002. aastal vastu deklaratsioon, milles sätestatakse, et “Berlin Plus” kokkuleppeid ja nende rakendamist kohaldatakse üksnes nende ELi liikmesriikide suhtes, kes on kas NATO liikmed või programmi “Partnerlus rahu nimel” osalisriigid ning on sellest tulenevalt sõlminud NATOga kahepoolsed julgeolekukokkulepped,
(60)

Tõsiasi, et Marghera on varem tarninud 15 kuuga neli laeva, ei hajuta komisjoni kahtlusi, kuna need on seotud kahe laeva üleandmisega kahekuuse vahega. Samuti märgib komisjon, et Marghera tegelik toodang 2003. aastal, mida peetakse Fincantieri jaoks töömahukaks aastaks (7), oli umbes 130 000 CGT, mis oli palju vähem kui 2000. aasta detsembri plaanis 2003. aastaks kavandatud 160 000 CGT.
(13)

Määruses on ette nähtud maks, mis määratakse igast rajatisest eralduvate CO2 heitmete koguse põhjal. Määruses on käsitletud kolme maksuvähenduskategooriat, mis on esitatud komisjonile, et see kiidaks need heaks kui keskkonnasuunistele vastavad tegevusabi meetmed: (i) Ettevõtetele, kes toodavad elektrit elektri- ja küttejaamades, võiks määrata maksuvähenduse, kui nende energiasääst olemasolevate rajatiste puhul on vähemalt 5 % ja uute rajatiste puhul 10 %. Menetluse algatamise otsuses leidis komisjon, et see abi on kooskõlas EÜ asutamislepingu artikli 87 lõike 3 punktiga c. (ii) Teise maksuvähenduskategooriasse kuulusid rajatised, kes tegutsesid Sloveenias enne 1998. aastat, kelle CO2 heitmete keskmine kogus aastatel 1986-1998 oli vähemalt 10 tonni aastas ja kes on küsinud keskkonnaministeeriumilt heitmeluba enne 2002. aastat. Järgmiste abisaajate jaoks nähti ette maksuvähenduse erimäärad: — soojusisolatsiooni materjale tootvad rajatised, — kõrgepingevõrku elektrienergiaga varustavad elektrijaamad, — rajatised, kus transporditakse maagaasi gaasivõrkudesse, — kaugküttejaamad fossiilkütuste kasutamisel tekkivate CO2 heitmete jaoks. Komisjon leidis uurimismenetluse algatamise otsuses, et kõrgepingevõrku elektrienergiaga varustavatele elektrijaamadele võimaldatav maksuvähendus (teine taane) ei ole riigiabi EÜ asutamislepingu artikli 87 lõike 1 tähenduses. Komisjon algatas ametliku uurimismenetluse kõikide muude selle kategooria maksuvähenduste suhtes, võttes aluseks nõukogu määruse (EÜ) nr 659/1999 (millega kehtestatakse üksikasjalikud eeskirjad EÜ asutamislepingu artikli 93 kohaldamiseks) artikli 4 lõike 4 ja artikli 6. (iii) Kolmas maksuvähenduskategooria puudutas selliste jõujaamade suuri põletusseadmeid, mis tarnivad elektrienergiat kõrgepinge ülekandevõrku, kasutades kütusena kodumaist kivisütt. Komisjon tuli uurimismenetluse algatamise otsuses järeldusele, et kõnealune meede ei ole riigiabi EÜ asutamislepingu artikli 87 lõike 1 tähenduses.
(6)

Töörühma liikmete jaoks tuleks ette näha teabe avaldamise eeskirjad, ilma et see piiraks komisjoni turvaeeskirju, mis on kehtestatud komisjoni otsuse 2001/844/EÜ, ESTÜ, Euratom, lisas. (2)
(2)

Leedu kavatseb kohaldada vähendatud käibemaksumäära (5 %) kaugküttejaamadest tarnitud küttele, samas kui maagaasi ja elektrienergia puhul jääb kehtima ühtne määr (18 %). Kõnealune käibemaksumäärade diferentseerimine ei põhjusta kaugkütte tarbimise suurenemist elektrienergia ja maagaasi tarbimise arvelt. Selle põhjuseks on riigisisesed hinnakehtestamisreeglid, millega maagaasile, elektrienergiale ja kaugküttele on määratud suuresti erinev hind, ning asjaolu, et tehnilis-tehnoloogilisest vaatepunktist saab kõnealuseid tooteid alternatiivselt kasutada vaid kütmiseks. Pealegi kasutatakse Leedus elektrit tavaliselt kütmiseks ainult sellistes majapidamistes, kus ei ole tehnilisi võimalusi maagaasi kasutamiseks või kaugküttevõrguga liitumiseks. Kõnealuses kontekstis ei lülitu need majapidamised, kes hetkel kasutavad elektrit, ümber kaugküttele, kuna nad pole ühendatud kaugküttevõrku. Neid majapidamisi, kus kütmiseks kasutatakse maagaasi, ei lülitata tõenäoliselt samuti ümber kaugküttele, kuna vastavalt Leedu ametiasutuste antud informatsioonile on kaugkütte hind ilma käibemaksuta kõrgem kui maagaasiga kütmise vastav näitaja. Igal juhul saaksid nad kasutada kaugkütet ainult siis, kui neile pakutakse asjaomast ühendust.
(5)

Määruse (EÜ) nr 882/2004 VII lisa sisaldab loendit ühenduse referentlaboritest loomatervishoiu ja elusloomade alal. Nimetatud määruses, mida on muudetud määrusega (EÜ) nr 776/2006, nimetatakse ühenduse brutselloosi referentlaborina, mis täidab määruse (EÜ) nr 882/2004 artikli 32 lõikes 2 sätestatud ülesandeid, AFSSA laborit (Laboratoire d’études et de recherches en pathologie animale et zoonoses) Prantsusmaal.
2.

Kõnealuses hoiatuses eeldatakse, et BNGSL näitab komisjoni käesoleva otsuse avaldamisele järgneval täpsustatud ajavahemikul, et ta on võtnud asjakohaseid ja jõulisi meetmeid kindlakstehtud puuduste ja rikkumise põhjuste kõrvaldamiseks ning et tal on asjakohased vahendid tuumamaterjalide raamatupidamis- ja kontrollisüsteemi kvaliteedi ja toimimise pidevaks parandamiseks.
(69)

Gaasisektori ja gaasitarnete teatud lepingumahu vabakslaskmise programmi kestus (kuni juulini 2015) kindlustab, et enne turustruktuuride ja konkurentsitingimuste muutumist on piisav likviidsus olnud kättesaadav piisavalt kaua aega. Lisaks kindlustab gaasisektori ja gaasitarnete teatud lepingumahu vabakslaskmise programmi hinnamehhanism selle, et edukad pakkujad saavad gaasi samadel (või gaasisektori vabakslaskmise korral isegi parematel) konkurentsitingimustel kui uus üksus. Komisjon leiab, et see hinnamehhanism on ahvatlev kolmandatele pooltele ja see pakub stiimuleid osalemaks aktiivselt gaasisektori vabakslaskmise programmi enampakkumistel.
(2)

Lisaks on määruses (EÜ) nr 21/2004 sätestatud, et lambad ja kitsed tuleb identifitseerida esimese ja teise identifitseerimisvahendiga, mis on ette nähtud nimetatud määruses. Selles on sätestatud, et kuni 1. jaanuarini 2008 võib teise identifitseerimisvahendi asendada nimetatud määrusele vastava ja komisjoni heakskiidetud süsteemiga, välja arvatud ühendusesisese kaubandusega hõlmatud loomade korral.
(71)

Vastupidiselt väitele, et Deggendorfi kohtuotsust peaks kohaldama ainult juhul, kui komisjoni otsus on ümberlükkamatu (nt ainult siis, kui see on saanud lõpliku heakskiidu Euroopa Kohtult), (20) meenutab komisjon, et tema otsused on koheselt jõustuvad ja kehtivad, ning et Itaalia on seda ise tunnistanud. (21) See on kooskõlas ka EÜ asutamislepingu artikli 242 sätetega. Artiklis sätestatakse, et Euroopa Kohtus käsitletavatel kaebustel pole peatavat mõju. Lisaks tuleb mainida, et antud juhtumil pole palutud ajutisi meetmeid.
(38)

Pealegi kui algmääruse artikkel 21 osutab tõepoolest vajadusele pöörata erilist tähelepanu kahjustava dumpingu kaubandust moonutava mõju heastamisele ja tõhusa konkurentsi taastamisele, tuleb seda sätet vaadelda ühenduse huvide üldises raamistikus, nii nagu eespool nimetatud artiklis on sätestatud. Järelikult tuleb uurida ja kaaluda dumpinguvastaste meetmete kehtestamise või kehtestamata jätmise tõenäolist mõju kõigile asjaomastele isikutele. Sellega seoses tuleb märkida, et maailmaturul ja teataval määral ka ühenduse turul konkureerivad mitmed teised eksportijad ja tootjad. Isegi keskpikas perspektiivis on ebatõenäoline, et ühenduse tootmisharu saaks võimalikest meetmetest täit kasu, arvestades, et ette on näha kolmandate riikide turuosa märkimisväärset suurenemist ühenduse turul.
(1)

Kui siseriiklik standard, millega on võetud üle ühtlustatud standard ja mille viide on avaldatud Euroopa Liidu Teatajas, hõlmab üht või mitut olulist direktiivi 98/37/EÜ I lisas sätestatud tervisekaitse- või ohutusnõuet, eeldatakse, et vastavalt sellele standardile ehitatud masin vastab asjaomastele olulistele nõuetele.
(1)

Määruse (EÜ) nr 51/2006 IIA lisa punktis 8 on täpsustatud maksimaalne päevade arv alates 1. veebruarist 2006 kuni 31. jaanuarini 2007, mille jooksul ühenduse kalalaevad, mille üldpikkus on vähemalt 10 meetrit ning mille pardal on vähemalt 80 mm suuruse võrgusilmaga piimtraalid, võivad viibida Skagerrakis, piirkonnas IV, rajoonides IIa (EÜ veed) ja VIId ning rajoonides VIIa ja VIa, nagu on määratletud IIA lisa punktis 2.
(1)

Määruse (EMÜ) nr 729/70 artikli 8 lõike 1 punktis c on sätestatud, et liikmesriigid võtavad vajalikud meetmed eeskirjade eiramise või hooletuse tõttu kaotatud summade hüvitamiseks. Määruse (EMÜ) nr 729/70 artikli 8 lõikes 2 on sätestatud, et kui summasid ei hüvitata täielikult, katab ühendus eeskirjade eiramisest või hooletusest tulenevad rahalised kulud, välja arvatud juhul, kui eeskirjade eiramise või hooletuse põhjustajateks on liikmesriikide haldus- või muud asutused.
2.

Tarnija märgisele või dokumendile lisatav teave: a) punktis 1 nõutud teave ja sellele lisaks: b) tarnija nimi; c) tarnitud kogus; d) märge, et sellest seemnest toodetud seeme ja istutusmaterjal vastab leebematele nõuetele, kui on ette nähtud direktiivi 1999/105/EÜ artiklites 13 ja 14.
(4)

Kuigi organisatsiooni näitajad reostuse vältimisel ja turvalisuse tagamisel on tunnustatud organisatsioonide keskmisest veidi halvemad, on need siiski rahuldavad ja näitavad, et PRS areneb; eriti sadamariigi kontrolli käsitleva vastastikuse mõistmise Pariisi memorandumiga hõlmatud valdkonnas on 2000. aastast olukord pidevalt paranenud.
(3)

Ühendkuningriik soovib asendada erandi, mis on ette nähtud nõukogu 21. juuli 1986. aasta otsusega 86/356/EMÜ, millega antakse Ühendkuningriigile luba kohaldada kindla maksumääraga meetmeid seoses mahaarvamisele mittekuuluva käibemaksuga ametiautode kütusele tehtavate kulutuste kohta, (2) ning millega anti erilihtsustamismeetmete luba, et kindlaks määrata kindla maksumäära alusel käibemaksu suurus, mis on seotud nende ametiautode kütusele tehtavate kulutustega, mida kasutatakse osaliselt isiklikuks otstarbeks. Nimetatud meetmega vabastatakse maksukohustuslased üksikasjaliku arvestuse pidamisest läbisõidu kohta, selleks et arvutada seoses ametialase ja eraviisilise autode kasutamisega iga sõiduki kohta täpne käibemaksusumma. Nii nagu nimetatud süsteem on ka kavandatav uus süsteem maksukohustuslastele vabatahtlik.
(9)

Sapardi haldamise täielikku üleandmist kavandatakse alles siis, kui on teostatud täiendavad kontrollid, et veenduda süsteemi rahuldavas toimimises, ja komisjoni võimalikud soovitused abi haldamise üleandmise kohta riiklikule põllumajandusfondile ja rahandusministeeriumi juures asuva riikliku fondi direktoraadile on ellu viidud,